
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                

ŞTIINŢĂ, TINERET ŞI SPORT                                                                 

Bucureşti, 14 septembrie 2006                                                                                                      
Nr.29/270

Raport

asupra propunerii legislative pentru modificarea Legii învăţământului nr.84/1995, republicată 

(Pl-x 594/2006)

1. În conformitate cu prevederile art.95 din Regulamentul Camerei Deputaţilor, republicat, şi cu adresa Pl-x 594/4.09.2006, Comisia pentru învăţământ, ştiinţă, tineret şi sport a fost sesizată spre dezbatere, în fond, cu propunerea legislativă pentru modificarea Legii învăţământului nr.84/1995, republicată. Propunerea legislativă a fost avizată de către Comisia pentru buget, finanţe şi bănci, de Comisia juridică, de disciplină şi imunităţi, precum şi de către Consiliul legislativ. De asemenea, Comisia a avut în atenţie şi punctul de vedere exprimat de Guvernul României.

Propunerea legislativă creează cadrul legislativ pentru acordarea gratuităţii pentru elevi şi studenţi în ceea ce priveşte transportul public. În viziunea iniţiatortilor aceasta reprezintă o minimă facilitate pentru elevi şi studenţi în condiţiile în care în ultimii ani se asistă la o diminuare a veniturilor pe familie. 

2. În raport de obiectul de reglementare şi conţinutul său, propunerea legislativă face parte din categoria legilor organice.
3. La dezbaterea propunerii legislative a participat, în conformitate cu prevederile art.51 şi art.52 din Regulamentul Camerei Deputaţilor d-l Ion Ciucă, director, din partea Ministerului Educaţiei şi Cercetării. 

5. La lucrări au fost prezenţi  14 deputaţi, din totalul de 27 membri ai Comisiei. 

6. Camera Deputaţilor este prima cameră sesizată. 

În urma dezbaterii, propunerea legislativă a fost respinsă, în şedinţa din 13 septembrie 2006, cu 13 voturi pentru şi o abţinere, din următoarele motive: 

· Ca urmare a procesului de descentralizare a învăţământului, finanţarea cheltuielilor legate de transportul elevilor intră în sarcina autorităţilor locale de care aparţin unităţile de învăţământ şi nu a Ministerului Educaţiei şi Cercetării;

· Facilităţile de care beneficiază elevii, în prezent, sunt suficiente pentru a diminua costurile pe familie generate de şcolarizarea acestora;

· Nu se specifică sursa de finanţare;

· Guvernul nu susţine propunerea legislativă.

Preşedinte,                                                                                                             Secretar,

    

Lia Olguţa Vasilescu                                                                                                     Mihai Radan

                   Consilier,

                   Ioan Ianoş

